Csendkalapács – Lexikonkészítés

Gyűjtsétek ki a varázsszerszámokat a versből!

Alkossatok hét csoportot, minden csoport válasszon egy szerszámot!

Csoportonként készítsetek a varázsszerszámról A4-es lapra színes illusztrációt, a kép mellé írjatok szöveges magyarázatot, mint egy lexikonban: ki találta fel, mikor, mire használják. Használjátok a fantáziátokat!

Minden csoport találjon ki még két varázsszerszám-nevet! Írjátok a neveket cetlikre, keverjétek össze, majd osszátok szét a csoportok között. Ha valakihez véletlenül a saját ötlete kerül vissza, cseréljétek el! Az új szerszámokhoz is készüljön kép és lexikonleírás.

Az elkészült oldalakat fűzzétek össze könyvformába, vagy készítsetek tablókat, kiállítást!